Subject: Re: Euroopa Nõukogu küsimustik dokumentide haldamise ja säilitamise kohta
From: <[email-masked]>
To: "min - KUM" <[email-masked]>
Date: Tue, 6 Jan 2026 12:59:06 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Vastavalt KuM kantsleri kirjale 31.12.2025 (Teie: nr 9-1/1260-2), saadan 
alljärgnevalt vastused küsimustikule SA Sakala Teatrimaja vaatest lähtuvalt.

1.	Kuidas on avaliku võimu asutustes reguleeritud dokumentide haldamine, 
säilitamine ja arhiveerimine? Palun esitage asjaomaste õigusaktide ametlik 
tõlge ühes Euroopa Nõukogu ametlikus keeles (inglise või prantsuse keeles).

SA Sakala Teatrimaja on väikese kollektiiviga organisatsioon, kus töötab 
lisaks juhatuse liikmele veel vaid üks administratiivtöötaja, kolm tehnilist 
töötajat ning kolm haldustöötajat (koristajad + kojamees). Dokumentide 
registreerimine ja salvestamine toimub kaustadesse teemade kaupa vastavalt 
valdkonnale (nt personali dokumendid, maja haldus, rendilepingud jms). 
Eraldi dokumendihaldustarkvara veel ei kasutata.

2.	Kas kõik avaliku võimu asutuse valduses olevad dokumendid 
registreeritakse? Kui jah, siis millised andmed dokumentide kohta 
registrisse kantakse? Kes vastutab dokumentide registreerimise eest? 
Millisel ajahetkel registreerimine toimub?

Lisanduvat dokumendiregistrit lisaks eelnevalt kirjeldatule ei peeta. 
Dokumendid salvestatakse nende loomise/saamise hetkel või sellele järgneval 
tööpäeval.

3.	Kas dokumentide registreerimise nõuetest tehakse erandeid nende sisu 
alusel?

Kõik ametlikud dokumendid salvestakse ja registreeritakse.

4.	Kas on kehtestatud juhised või poliitikad seoses otse avalikule 
teenistujale saadetud või temalt saadetud kirjavahetuse registreerimisega?

Kehtib põhimõte, et olulised dokumendid säilitatakse ja registreeritakse.

5.	Kas ametlike dokumentide registrid on avalikud?

Ei ole.

6.	Kas elektroonilisi sõnumeid (e-kirjad, SMS-id jne) käsitletakse samamoodi 
nagu paberdokumente?

Ei käsitleta.

7.	Kas avaliku võimu asutused kasutavad dokumentide registreerimiseks ühist 
süsteemi või kasutab iga asutus oma süsteemi?

Kasutame asutusesisest süsteemi. Planeerime tulevikus liituda RTK 
väljatöötatava keskse dokumendihaldussüsteemiga.

8.	Milliseid kriteeriume kohaldavad avaliku võimu asutused ametlike 
dokumentide säilitamisel? Näiteks millises vormingus ja kus dokumente 
säilitatakse?

Dokumendid säilitatakse digitaalselt vastavates andmekaustades.

9.	Milliseid kriteeriume kohaldavad avaliku võimu asutused dokumentide 
säilitustähtaegade määramisel ja millised säilitustähtajad on kasutusel?

Dokumentide hävitamisel lähtume kehtivast seadusandlusest ja seal sätestatud 
säilitustähtaegade nõetest.

10.	Milliseid kriteeriume kohaldavad avaliku võimu asutused dokumentide 
arhiivi üleandmisel?

Dokumentide arhiiv antakse üle sihtasutuse juhatuse esimehele (juhatuse 
liige) igakordsel juhatuse liikme vahetumisel üleandmis-vastuvõtmisakti 
alusel.

11.	Milliseid kriteeriume kohaldavad avaliku võimu asutused dokumentide 
hävitamisel?

Dokumente hävitatakse vaid nende säilitamistähtaja möödudes, kasutades 
selleks professionaalset dokumendihävituse teenust.

12.	Palun kirjeldage dokumendihalduse ja dokumentide säilitamisega seotud 
kohtupraktikat ja/või praktikat (kohtud, õiguskantsler, teabevolinikud jne).

Ei kohaldu.

lugupidamisega,
Siim Rõõmussaar
Sakala 3
555 208 55
[email-masked]
www.sakala3.ee

On Wednesday, 31. December 2025 at 09:05, [email-masked] wrote:

Tere!

Teile on saadetud Kultuuriministeeriumi dokumendihaldussüsteemi Delta kaudu 
dokument.

Pealkiri: Euroopa Nõukogu küsimustik dokumentide haldamise ja säilitamise 
kohta

Registreerimise kuupäev: 29.12.2025

Registreerimise number: 9-1/1260-2.

Täiendavate küsimuste korral palume pöörduda e-postil [email-masked] <mailto:| 
[email-masked]>  või helistada telefonil 628 2222.

Kultuuriministeerium
Suur-Karja 23, 15076 Tallinn
Üldtelefon: 628 2222
Üldfaks: 628 2200
E-post: [email-masked] <mailto:| [email-masked]>
www.kul.ee <https://www.kul.ee/>